અમદાવાદ: ગત તા.પ જૂનના આંતરરાષ્ટ્રીય પર્યાવરણ દિવસ નિમિત્તે કોર્પોરેશન દ્વારા શહેરમાં પચાસ હજાર ડસ્ટ‌િબનનું વિતરણ કરાયું હતું. કેન્દ્ર સરકારની નવી સૂચના મુજબ કચરાને સૂકો અને ભીનો કચરો એમ અલગ કરવાનો થાય છે. સૂકા કચરાના ડસ્ટ‌િબન માટે વાદળી રંગ અને ભીના કચરાના ડસ્ટ‌િબન માટે લીલો રંગ નિશ્ચિત કરાયો છે, જોકે અત્યાર સુધી અમદાવાદીઓમાં ભાજપનું પ્રતિનિધિત્વ કરતા પ્રજાના પ્રતિનિધિઓ કેસરી રંગનાં ડસ્ટ‌િબનનું વિતરણ કરતા હતા, પરંતુ કેન્દ્રની તાકીદના પગલે કોર્પોરેશન દ્વારા ડસ્ટ‌િબનને કેસરી રંગથી રંગીને નાગરિકોમાં વિતરણ કરવા પર પ્રતિબંધ મૂકી દેવાયો છે.